**ĮSAKYMAS**

**Dėl detaliojo plano rengimo ir planavimo tikslų nustatymo**

2023 m.          d. Nr. B6-

Molėtai

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2, 14 punktais, Lietuvos Respublikos teritorijų planavimo įstatymo 3 straipsnio 1, 2 dalimis, 24 straipsnio 5 dalimi, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. nutarimu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“, 244, 249 punktais, atsižvelgdamas į Molėtų rajono savivaldybės administracijos direktoriaus 2022 m. gruodžio 14 d. įsakymą Nr. B6-1425 „Dėl pritarimo teritorijų planavimo dokumento rengimo iniciatyvai“:

1. N u s p r e n d ž i u organizuoti Molėtų rajono savivaldybės Inturkės seniūnijos Simančių kaimo dalies prie Nendrių gatvės detaliojo plano rengimą.
2. N u s t a t a u Molėtų rajono savivaldybės Inturkės seniūnijos Simančių kaimo dalies prie Nendrių gatvės detaliojo plano rengimo tikslus:
   1. sudaryti sąlygas darniai planuojamos teritorijos raidai, kompleksiškai spręsti socialinius, ekonominius, ekologinius ir su klimato kaitos padariniais susijusius uždavinius;
   2. nustatyti veiklos planuojamoje teritorijoje vystymo gaires;
   3. sudaryti sąlygas racionaliam planuojamos teritorijos panaudojimui;
   4. numatyti planuojamos teritorijos gamtinės ir kultūrinės aplinkos svarbių komponentų išsaugojimą;
   5. kurti sveiką, saugią, darnią, klimato kaitos padariniams atsparią aplinką ir visavertes gyvenimo sąlygas planuojamoje teritorijoje;
   6. sudaryti sąlygas investicijoms, kuriančioms socialinę ir ekonominę gerovę, tinkamos kokybės gyvenimo sąlygas, skatinančioms alternatyvių energijos šaltinių ir technologijų plėtrą, didinančioms energijos vartojimo efektyvumą;
   7. derinti fizinių ir juridinių asmenų ar jų grupių ir Molėtų rajono savivaldybės interesus dėl teritorijos naudojimo ir veiklos plėtojimo teritorijoje sąlygų;
   8. perplanuoti teritoriją, nekeičiant žemės sklypų (unikalūs Nr. 4400-5114-0064, 4400-5114-1907, 4400-1073-6277) naudojimo paskirties, padalinti žemės sklypus, suplanuotiems žemės sklypams nustatyti rekreacinės teritorijos, susisiekimo ir inžinerinių tinklų koridorių teritorijos naudojimo būdus ir/ar kitus naudojimo būdus, servitutus, nustatyti teritorijos naudojimo reglamentą vadovaujantis Molėtų rajono savivaldybės teritorijos bendruoju planu, Molėtų rajono rekreacinių teritorijų specialiuoju planu ir kitais teritorijų planavimo dokumentais.

Šis įsakymas gali būti skundžiamas Molėtų rajono savivaldybės administracijos direktoriui (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

|  |  |
| --- | --- |
| Administracijos direktorius | Sigitas Žvinys |